ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: продажба на сграда - частна общинска собственост в с. Средище

Дами и господа общински съветници,

Община Кайнарджа притежава масивна двуетажна нежилищна сграда със застроена площ от 209 кв. м, находяща се в УПИ I в кв.15, по регулационния план на с. Средище, общ. Кайнарджа. Сградата е строена през 60-те години на миналия век. Покривът е компрометиран има много течове дограмите не са сменяни и самата сграда се нуждае от основен ремонт. В сградата има наемател който извършва производствена дейност, но наемът който общината реализира от нея по никакъв начин не може да покрие разходите за ремонта който е необходим. С всеки изминал ден сградата се руши и е най-целесъобразно тя да бъде продадена.

Предлагам да се открие процедура за продажбата й чрез търг.

Пазарната оценка, определена съгласно чл. 41, ал. 2 от Закона за общинската собственост от оценител на имоти Весела Думанова е в размер на 67 309 лева. Данъчната оценка на имота е в размер на 21 784,30 лв.;

Предвид на гореизложеното предлагам Общинския съвет да приеме следното

РЕШЕНИЕ:

 1. 1. На основание чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост, приема промяна в Програмата за управление и разпореждане с общинска собственост на Община Кайнарджа за 2024 г. като към римска точка ІІІ, в буква **Б** „***ИМОТИ, КОИТО ОБЩИНА КАЙНАРДЖА ИМА НАМЕРЕНИЕ ДА ПРОДАДЕ ”*** се добави нова точка 8 със следния текст:

|  |  |  |
| --- | --- | --- |
| 8. | Масивна двуетажна нежилищна сграда със застроена площ 209 кв. м, находяща се в УПИ I, кв.15, по регулационния план на с. Средище; | 1869/20.12.2022 г. |

2. На основание чл. 21, ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост и 53, ал. 1, чл. 55, т. 1 и чл. 57 от Наредбата за реда на придобиване, управление и разпореждане с общинско имущество дава съгласие за продажба чрез публично оповестен търг с тайно наддаване на следният имот – частна общинска собственост: масивна двуетажна нежилищна сграда със застроена площ от 209 кв. м. (двеста и девет квадратни метра), находяща се в УПИ I (урегулиран поземлен имот първи), в кв.15 (петнадесети), по регулационния план на с. Средище, общ. Кайнарджа), (АОС № 1869 от 20.12.2022 г., вписан в Службата по вписванията Силистра на 03.01.2023 г. вх. рег. № 2, акт 3, том 1, дело 2/2023) при начална тръжна цена в размер на 68 000 лв. (шестдесет и осем хиляди лева) без ДДС;

 2. Възлага на кмета на общината да проведе процедурата.

ЛЮБЕН СИВЕВ

Кмет на Община Кайнарджа

ДЙ/ДЙ